
                                                  AVIZ

asupra  proiectului  Legii serviciului de administrare a domeniului public şi privat al unităţilor administrativ-teritoriale
               În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul Legii serviciului de administrare a domeniului public şi privat al unităţilor administrativ-teritoriale , trimis cu adresa nr.PL.x 128 din 19 martie 2007, înregistrat cu nr. 31/268 din 19 martie 2006. 
              În conformitate cu dispoziţiile art.75 din Constituţia României, republicată şi ale art.92 alin. (8) din Regulamentul Camerei Deputaţilor, republicat, Camera Deputaţilor este  Cameră prima Cameră sesizată. 

             Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege  menţionat mai sus, în şedinţa din  27 martie 2007.


     Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ nr.76 din 24.01.2007 şi avizul favorabil al Consiliului Economic şi Social, nr.327 din 12.02 2007. 
În urma dezbaterilor Comisia, cu majoritate de voturi ( o abţinere), a hotărât avizarea favorabilă a proiectului de lege .


În raport de obiectul şi conţinutul său, proiectul de lege face parte din categoria legilor organice.

